b'\n_START_ARTICLE_\nBariosincosita\n_START_SECTION_\nCaracter\xc3\xadstiques\n_START_PARAGRAPH_\nLa bariosincosita \xc3\xa9s un fosfat de f\xc3\xb3rmula qu\xc3\xadmica Ba(VO)\xe2\x82\x82(PO\xe2\x82\x84)\xe2\x82\x82\xc2\xb74H\xe2\x82\x82O. Cristal\xc2\xb7litza en el sistema tetragonal en plaques gruixudes, paral\xc2\xb7leles a {010}, de fins a 12 cm. La seva duresa a l\'escala de Mohs \xc3\xa9s 3. _NEWLINE_Segons la classificaci\xc3\xb3 de Nickel-Strunz, la bariosincosita pertany a "02.CJ: Fosfats sense anions addicionals, amb H\xe2\x82\x82O, nom\xc3\xa9s amb cations de mida gran" juntament amb els seg\xc3\xbcents minerals: estercorita,mundrabilla\xc3\xafta, swakno\xc3\xafta, nabafita, nastrofita, haidingerita, vladimirita, ferrarisita, machatschki\xc3\xafta, faunouxita, rauenthalita, brockita, grayita, rabdofana-(Ce), rabdofana-(La), rabdofana-(Nd), tristramita, smirnovskita, ardealita, brushita, churchita-(Y), farmacolita, churchita-(Nd), mcnearita, dorfmanita, sincosita, catalano\xc3\xafta, guerinita i ningyo\xc3\xafta.\n_START_SECTION_\nFormaci\xc3\xb3 i jaciments\n_START_PARAGRAPH_\nLa bariosincosita va ser descoberta a la mina Spring Creek, a Wilmington (Carena de Flinders, Austr\xc3\xa0lia Meridional, Austr\xc3\xa0lia). Tamb\xc3\xa9 ha estat descrita al Big Fish River, al Yukon (Canad\xc3\xa0) omplint fractures en una formaci\xc3\xb3 de ferro sider\xc3\xadtica; en els sediments d\'una platja elevada a Marlborough (Nova Zelada) i a la pedrera Azc\xc3\xa1rate, a Eugui (Navarra, Espanya)._NEWLINE_Sol trobar-se associada a altres minerals com: siderita, vivianita, lazulita, whiteita, collinsita, childita i quars.'